**TERMENI DE REFERINŢĂ**

**pentru prestarea serviciilor de consultanță în domeniul IT pentru dezvoltarea sistemului informațional Chatbot pentru comunicare, consultări online și colectarea nevoilor tinerilor din rândul refugiaților și ale comunităților gazdă**.

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. „Iniţiativa Pozitivă în cadrul contractului de parteneriat „Empowering healthy lifestyle and community youth participation”, semnat între International Rescue Committee Inc, (IRC) și Asociaţia Obştească „Iniţiativa Pozitivă”, Asociaţia Obştească „Iniţiativa Pozitivă” intenționează să aplice o parte din fonduri pentru **contractarea serviciilor de consultanță în domeniul IT pentru dezoltarea sistemului informațional Chatbot pentru comunicare, consultări online și colectarea nevoilor tinerilor din rândul refugiaților și ale comunităților gazdă.**

1. **OBIECTIVUL SERVICIILOR.**

Obiectivul principal a serviciilor solicitate sunt **contractarea serviciilor de consultanță în domeniul IT pentru dezvoltarea sistemului informațional Chatbot pentru comunicare, consultări online și colectarea nevoilor tinerilor din rândul refugiaților și ale comunităților gazdă**.

1. **DESCRIEREA ACTIVITĂŢILOR ŞI A RESPONSABILITĂŢILOR**

1. Dezvoltarea sistemului informațional pentru procesele de colectare, monitorizare și evaluare a datelor legate de chatbot;

2. Dezvoltarea și implementarea metodelor și instrumentelor digitale de comunicare, consultare și colectare a nevoilor tinerilor refugiați și ale comunităților gazdă ale acestora.

**IV. REZULTATELE AȘTEPTATE**

Dezvoltarea sitemului informațional Chatbot pentru comunicare, consultări online și colectarea nevoilor tinerilor din rândul refugiaților și ale comunităților gazdă.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de specialitate în domeniul IT;
* Experiență profesională: minim 4 ani de experiență profesională în domeniu IT.

 **(ii) Corespunderea pentru sarcină.** Cerințe individuale pentru candidați în funcție de sarcinile solicitate **(60 puncte)**

**1. Crearea chatbot-ului și aplicațiilor mobile**

* Experiență în dezvoltarea boților telegram;
* Cel puțin 2 ani de experiență cu PHP5 / PHP7;
* Python;
* Javascript;
* Cunoașterea SQL;
* Lucrul cu cadrele PHP;
* Abilitatea de a lucra cu codurile străine.

**(iii) Limba și experiența relevantă (10 puncte)**

* Cunoașterea fluentă a limbilor româna și rusă, dar și cunoașterea unei limbi de circulație internațională;
* Abilități bune de comunicare și analitice;
* Abilități de realizare a sarcinilor;
* Abilități de munca în echipă.

**VI. DURATA PRESTĂRII SERVICIILOR/CONTRACTĂRII**

Consultantul selectat își va asuma îndeplinirea tuturor responsabilităților solicitate. Consultanța va începe la data semnării contractului și se va încheia nu mai tîrziu de date de 15.09.2022. Consultantul va agrea realizarea activităților cu asistentul de proiect responsabil.

Fiecare potențial candidat (persoană fizică sau juridică) urmează să expedieze CV-ul actualizat indicând studiile și experiența necesară în conformitate cu sarcinile alocate precum și oferta de preț.